William Adams (samurai)

William Adams (24 Séptémber 1564 – 16 Méi 1620), langkung kaloktah ring Jepang dados , inggih punika jadma Inggris navigator sane, ring warsa 1600, dados jadma Inggris kapertama sané rauh ring Jepang. Dané raris polih status samurai, miwah kaangkenin pinaka silih tunggil jadma dura negara sané pinih mabuat ring Jepang salami pangawit abad ka-17.William Adams and Early English Enterprise in Japan, by Anthony Farrington and Derek Massarella.

Ida rauh ring Jepang dados silih sinunggil saking aikidik jadma sané selamet saking kapal Liefde ring sor manggala Yakub Quaeckernaeck. Punika wantah kapal sané prasida rauh ring Jepang saking ékspedisi lima kapal sané kalaksanayang olih pautsahaan dagang Rotterdam. (a voorcompagnie, utawi sadurungné, saking Pautsahaan Hindia Kangin Belanda). Tan suwe sasampun rauh ring Jepang, Adams miwah sawitrané sané kaping kalih Jan Joosten dados pamiteket majeng ring shōgun Tokugawa Ieyasu, lan soang-soang kaadegang dados hatamoto.

Sampun langkungan saking dasa warsa, pihak pamréntahan Tokugawa nénten ngicenin Adams lan Joosten matilar saking Jepang. Yadiastun pamuputné kaicen ijin mawali budal nuju Inggris, Adams mutusang pacang meneng ring Jepang, irika dané padem duk mayusa 55. Pianak-pianakné sané embas ring Jepang, Joseph lan Susanna, minab katundung nuju Batavia. ring warsa 1635 ritatkala Tokugawa Iemitsu nutup Jepang antuk paadodal dura negara; ipun ical saking catétan babad duk punika.